cyanic-selkie/wikianc huggingface dataset:
Petit Apple Pie
Petit Apple Pie (プチアップル・パイ) er en 18-volums mangaantologiserie innen sjangerne lolicon og bishōjo. Den ble publisert av Animage Comics fra 10. november 1982 til 10. mars 1987. Det første volumet i serien ble publisert som Bishōjo Manga Best Anthology (美少女まんがベスト集成 Bishōjo Manga Besuto Shūsei), men endret navn til alle de påfølgende i serien til Petit Apple Pie, med originaltittelen som undertittel.
Pop Trip
Pop Trip er et musikkalbum med Pogo Pops. Albumet ble utgitt i 1992.
David Joseph Bonnar
David Joseph Bonnar (født 5. februar 1962 i Pittsburgh i Pennsylvania i USA) er en amerikansk katolsk prelat og biskop av Youngstown i Ohio.
Finnmark politidistrikt
Finnmark politidistrikt ledes fra Kirkenes.
Legolas
Legolas er en fiktiv figur i J.R.R. Tolkiens verk Ringenes Herre. Han er prins av Myrkskog og sønn av alvekongen Thranduil (alvekongen som tok Bilbos venner til fange i Hobitten), etterkommere av den kongelige ættelinjen etter sindarin-alvene. Legolas blir regnet som ung etter alviske standarder, men hans alder er ukjent. Han blir introduset i den første delen av Ringenes Herre, Ringens Brorskap, ved rådsmøtet i Kløvendal der han kommer som en budbringer sendt av hans far for å diskutere Gollums rømsel. Elrond velger Legolas til å være en av de ni medlemmene av Brorskapet som drar ut for å tilintetgjøre den ene ringen.
Finnmark politidistrikt
Politidistriktet har nasjonalt operativt og administrativt ansvar for Reinpolitiet.
David Joseph Bonnar
Prest
Han var også kapellan for den amerikanske fotballaget Pittsburgh Steelers.
Derge Parkhang
Dêrgê Barkang (uttalt "Dehr-gheh", alternative navn Derge Parkhang, Dege Parkhang, Derge Sutra Printing Temple, Dege Yinjing Yuan, Derge Barkhang, Dege Barkhang, Barkhang, Parkhang, Bakong Scripture Printing Press and Monastery ) er et barkang (trykkeri) som er tilknyttet Gonchenklosteret. Det er definert som en kulturarv i Tibet.
Derge er et fylkesete i en høy dal i Kham, et østlig distrikt i det gamle Tibet som idag er en del av provinsen Sichuan. Derge Parkhang er en levende institusjon som trykker og bevarer tibetansk litteratur, og som har det største antall tibetanske trykkplater for blokktrykk i verden.
Finnmark politidistrikt
Ansvarsområdet er på 48,616 km² med 72,665 innbyggere.
Basert på de to sammenslåtte politidistriktenes størrelse (148 og 203 ), har Finnmark politidistrikt omkring 350 ansatte.
Politistasjoner og lensmannskontorer
Distriktet har følgende politistasjoner og lensmannskontorer:
I tillegg har politidistriktet virksomhet ved Storskog grensekontrollsted.
Funksjonell struktur
I februar 2016 besluttet justis- og beredskapsminister Anders Anundsen overordnet organisasjonsmodell for politidistriktet:
David Joseph Bonnar
Biskop
Den 17. november 2020 utnevnte pave Frans ham til biskop av Youngstown. Erkebiskopen av Cincinnati, Dennis Marion Schnurr, bispeviet ham den 12. januar året etter i St. Columban Cathedral i Youngstown. Medkonsekratorer var biskop av Pittsburgh, David Zubik, og biskop av Kalamazoo, Paul Joseph Bradley.
Episkopalgenealogi
Hans episkopalgenealogi er:
Legolas
I brorskapet blir Legolas kjent med Gimli, sønn av Glóin. Et slikt vennskap strider imot den eldgamle krigen mellom alver og dverger (som forøvrig er beskrevet i Hobbiten). Siden de ble venner så har de forsterket vennskapet mellom alver og dverger. De blir gode venner først etter at Gimli hilser Galadriel i Lothlórien med vakre ord. I Slaget om Helmsdjupet konkurrerer han og Gimli om å drepe flest orker. Gimli vinner med én, men det reelle resultatet er gjensidig respekt. Gjennom sine ferder sammen med Gimli blir de to svært gode venner.
Etter destruksjonen av den Ene ringen og Saurons fall, drar de to på fotreise gjennom Fangorn. Legolas reiser også til Ithilien med noen av sitt folk med sin fars tillatelse for å leve resten av sitt liv i Midgard for å hjelpe til med å gjenoppbygge de ødelagte skogene i det krigsherjede landet. Etter kong Elessars bortgang forlater Legolas Midgard for å dra over sjøen – og Gimli blir med, på grunn av hans kjærlighet til alvevennen og hans savn etter Galadriel. I filmen blir Legolas spilt av Orlando Bloom.
Legolas stamtre
Figuren in Tolkiens Welt
Administrative Review Board
Administrative Review Board er et domstollignende organ bygget opp av et visst antall individer, som utfører et oppdrag for USAs forsvarsdepartement.
Oppdraget går blant annet ut på å vurdere om den enkelte fange i Guantánamobukten fangeleir eventuelt fortsatt utgjør en trussel. Vurderingen skal skje hvert år.
Fylkeskulturprisen
Fylkeskulturprisen kan referere til:
Young Girl
Young Girl er et musikkalbum med Anita Skorgan, utgitt i 1977. Albumet lå seks uker på VG-lista og endte med tolvteplass som beste plassering.
Egenkapital
Egenkapital (engelsk: equity) er den del av et foretaks kapital som tilhører eierne; dette være seg personlige eiere, aksjonærer eller andelshavere, eller foretaket selv om det er en selveiende institusjon. Egenkapital er kapital som eierne i virksomheten selv har skutt inn, eller som er blitt tjent opp gjennom drift, og deretter gjeninvestert i bedriften. Egenkapital bestemmes som:
Waterface
Waterface er et band fra USA. De hadde tidligere en vokalist med navn Chester Bennington. Han ble med i bandet Linkin Park samme år som han sluttet i Waterface. Bandet het før Grey Daze men da Chester Bennington sluttet fikk de en ny vokalist og de skiftet navn på bandet. Chester Bennington tok sitt eget liv 20. juli 2017.
Egenkapital
I regnskapets balanse inngår egenkapital i passivasiden, sammen med eventuell gjeld. Egenkapital deles der videre inn i innskutt egenkapital, og opptjent egenkapital. Innskutt egenkapital består av kapital skutt inn av eierne selv. Opptjent egenkapital består av overskudd som eierne bestemmer skal holdes igjen i selskapet, og ikke tas ut som utbytte. Når man skal vurdere om egenkapitalen er forsvarlig skal man ta utgangspunkt i den reelle egenkapitalen og ikke den balanseførte.
Egenkapital blir gjort opp hvert år i forbindelse med årsregnskapet ved årsslutt. I selskaper med begrenset ansvar, som aksjeselskaper, deles egenkapitalen i aksje- eller andelskapital som eierne har innbetalt, og fondskapital som er oppsparte gevinstmidler.
I aksjeselskap
For aksjeselskaper finnes det bestemmelser om at selskapene skal ha en forsvarlig egenkapital. Aksjelovens § 3-4 sier at et AS eller ASA skal «til enhver tid ha en egenkapital som er forsvarlig ut fra risikoen ved og omfanget av virksomheten i selskapet». Dersom egenkapitalen er lavere enn det som regnes forsvarlig, eller blir mindre enn halvparten av aksjekapitalen, har styret i selskapet en handleplikt (Aksjeloven § 3-5). Dette innebærer plikt til å straksbehandle saken, innkalle til (ekstraordinær) generalforsamling innen rimelig tid og forslag til tiltak. Det kan være straffbart å ikke overholde handlepliktsreglene. Kravet om forsvarlig egenkapital kan ha betydning for om det kan betales utbytte til aksjonærene, om selskapet kan kjøpe egne aksjer eller om det er mulig å foreta en kapitalnedsettelse.
Regnskapsloven
Ifølge Regnskapsloven skal alle endringer i egenkapitalen forklares nøye, og dessuten skal opptjent egenkapital spesifiseres.
Annen bruk
Enkelte banker og investeringsselskaper tilbyr egenkapital. Det vil i praksis si at de kommer inn på eiersiden i selskapet.
Ved boligkjøp angir «egenkapital» den delen av boligens verdi som kjøperen dekker selv.
St. Paul
St. Paul, eller Saint Paul, og St. Paulus, eller Saint Paulus, kan vise til:
Blacksmith Scene
Blacksmith Scene er en amerikansk stumfilm fra 1893 regissert av William Kennedy Dickson.
Distrikter i Norge
Liste over distrikter og regioner i Norge. Det finnes en rekke inndelinger i spesifikke sammenhenger, som prostier i Den norske kirke, tingrettdistrikter, interkommunale regionråd, tidligere fogderier, SSBs økonomiske regioner og NHOs næringsregioner.
Hva som definerer det enkelte distrikt vil fremgå av artiklene om dem. Noen entydig offisiell og universell inndeling av Norge, utenom fylkes- og kommunestrukturen, eksisterer ikke. Listen er således å betrakte som en oversikt og en samling av linker med informasjon om de respektive områdene, som til sammen dekker hele Norge.
Distriktstabell
a Vestfold angis her som det tidligere fylket minus Holmestrand som inngår i Drammensregionen. b For Sør-Trøndelag finnes det ingen faste, etablerte distriktsinndelinger som til sammen omfatter hele fylket.
Fylker
Tabellen viser befolkningsutviklingen i fylkene i perioden 1769-2001 og prognose for anslått folketall i 2040 (fylkesgrenser per 1. januar 2002).
Landsdeler
Tabellen viser befolkningsutviklingen i landsdelene i perioden 1769-2001, prognose for anslått folketall i 2040 og prosentandel av Norges befolkning.
Byer
Tabellen viser befolkningsutviklingen i storbyene i perioden 1769-2001 og prognose for anslått folketall i 2040 (kommunegrenser per 1. januar 2012).
Tea Party-bevegelsen
Tea Party-bevegelsen er en amerikansk høyreorientert bevegelse som oppsto i USA etter at kongressen vedtok stimuleringspakken som skulle hjelpe mot finanskrisen i 2008. Navnet er valgt etter Boston Tea Party, en viktig hendelse i USAs historie, hvor man protesterte mot at man ble pålagt skattlegging uten å ha representasjon i parlamentet i London. På noen skilt brukt av gruppen, er «tea» gjort til et akronym for «taxed enough already» (beskattet nok allerede).
Målet til bevegelsen er å bruke mindre penger over statsbudsjettet, og minske skattene. Bevegelsen er mot at administrasjonen skal bruke penger for å få USA ut av resesjonen.
Tea Party-bevegelsen er et løst nettverk basert på mange små foreninger og uten felles leder eller nasjonal organisasjon.
Bevegelsen trekker republikanerne til høyre i politikken. Under et spesialvalg i et kongressdistrikt i New York i november 2009 trakk den moderate, republikanske kandidaten seg tre dager før valget og støttet demokratenes kandidat, mens det store flertallet av de konservative republikanerne, som Mike Huckabee, Sarah Palin, Michael Steele, Fred Thompson, Sean Hannity og Rush Limbaugh støttet Det konservative partiet i New Yorks kandidat Doug Hoffmann. Den demokratiske kandidaten Bill Owens fikk 48,3% mot Hoffmanns 46%.
Tea Party-bevegelsen la grunnlag for Donald Trumps seier i presidentvalget i 2016.
Bakgrunn
En meningsmåling gjennomført av The New York Times og CBS i april 2010 viste at 18% av amerikanerne identifiserte seg med Tea party-bevegelsen. Disse beskrev seg gjerne som mer konservative enn den vanlige republikaneren, og mente Barack Obama var meget liberal. Ni av ti likte ikke jobben Obama gjorde, og var særlig misfornøyd med helsereformen, administrasjonens pengebruk og en følelse av ikke å bli hørt i hovedstaden. Undersøkelsen viste også at de fleste Tea Party-personene mente finanskrisen og resesjonen skyldtes USAs kongress, og ikke Wall Street eller George W. Bush, slik amerikanere flest mente. Tea Party-supportere var høyrere utdannet og tjente mer enn den vanlige amerikaneren i spørreundersøkelsen.
Organisering og finansiering
Tea Party-bevegelsen har ingen felles leder eller organisasjon, men er løst basert på mange små foreninger. I flere byer fins det konkurrerende Tea Party-foreninger. Den første helgen i februar 2010 ble The National Tea Party Convention holdt i Nashville med Sarah Palin som hovedtaler. Den ble boikottet av noen av Tea Party-foreningene, som var redd for at republikanerne ville prøve å ta over bevegelsen, eller at den skulle bli mer organisert.
Tea Party-bevegelsen er blant annet finansiert og organisert av den høyreorienterte tenketanken Americans for Prosperity som er grunnlagt av David Koch som igjen er den ene eieren av Koch Industries; det nest største private selskapet i USA. Koch Industries gav denne gruppen 5 millioner dollar fra 2005 til 2008. En annen betydelig organisasjon som står bak Tea Party-bevegelsen er Freedomworks, som ble dannet i 2004 etter at to andre organisasjoner (Citizens for a Sound Economy og Empower America), førstnevnte også grunnlagt av Koch Industries, slo seg sammen. FreedomWorks ledes av den tidligere republikanske lederen i Representantenes hus, Dick Armey.
Fra det republikanske parti
Republican Governors Association (Foreningen for republikanske guvernører) lanserte i april 2010 kampanjen «Remember November», som spilte på folks misnøye mot administrasjonen og hentet inspirasjon fra Guy Fawkes, mannen som i 1605 prøvde å sprenge Storbritannias parlament i protest mot undertrykkingen av den katolske del av befolkningen. Denne historien ble gjort populær av tilhengere av presidentkandidaten Ron Paul før republikanernes primærvalg i 2008.
Coffee party
Som en protest mot Tea Party-bevegelsen deltok i flere i såkalte Coffee Party-møter, hvor de fortalte hvor lei de var republikanerne og Tea Partyerne.
Fremskrittspartiet
Flere representanter fra Fremskrittspartiet (Frp) har vært i USA for å lære om deres verdier. Representanter fra Americans for Prosperity deltok på landsmøtet til FrP i 2010.
Tea Party Bevegelsen i Norge
I 2010 ble en norsk Tea Party Bevegelse startet. Bevegelsen ble startet opp av medlemmer fra de politiske partiene Det Liberale Folkeparti (DLF) og FrP. Den norske Tea Party Bevegelsen er en grasrotbevegelse som tilsvarende i USA arbeider for at skattene skal ble redusert og reduksjon av det som kalles «offentlige inngrep i nordmenns privatliv».
Suppleringsvalg
Den republikanske senatoren Scott Browns valgseier i suppleringsvalget i Massachusetts blir også tilskrevet Tea Party-bevegelsen. En annen seier som tilskrives Tea Party-bevegelsen kom 8. mai 2010, da den republikanske senatoren Bob Bennett ble nektet å stille til valg for en fjerde periode. Bennett stemte for finansredningspakken til George W. Bush.
Crash (Pogo Pops-album)
Crash er et musikkalbum med Pogo Pops. Albumet ble utgitt i 1993.
Quest Crew
Quest Crew er en amerikansk dansegruppe. De endte opp som vinnere av America's Best Dance Crew. Medlemmene Hok Konishi, Ryan Conferido og Dominic Sandoval har vært tidligere finalister i So You Think You Can Dance.
Pierre Seel
Pierre Seel (født 16. august 1923 i Haguenau, Bas-Rhin, død 25. november 2005) var en homofil overlevende fra Holocaust og har senere snakket åpent om sine opplevelser under 2. verdenskrig.
Hans far drev et vellykket konditori og hans mor var leder for et varehus. Seel mistenkte at hans homoseksualitet skyldtes den undertrykkende katolske moralen i familien hans, som forbød ham å vise interesse for jenter på hans alder i hans tidlige tenår. Han skal ha funnet det vanskelig å forsone seg med og akseptere sin homofili. Seel ble arrestert av nazistene den 3. mai 1941. I fengselet var det ingen solidaritet for de homofile fangene som hadde den laveste rangen blant alle fangene. Den 6. november 1941 etter flere måneder med sult, mishandling og tvangsarbeid, ble Seel satt fri uten noen form for forklaring og gjort til tysk statsborger. Den 15. oktober 1942 ble Seel meldt inn i Wehrmacht mot sin vilje. I den tyske hæren måtte de kjempe sammen med sine fiender mot menneskene de støttet. En partisan skal ha knust kjeven hans, og som følge av dette mistet Seel alle tennene. Seel ble deretter sendt til Berlin og fikk en administrativ stilling.
Etter krigen grunnla Seel en forening for å hjelpe fattige familier ved å gi dem mat og klær. Den 21. august 1950, giftet han seg med datteren til en spansk dissident og han fortalte aldri sin kone om sin legning. Deres første barn var dødfødt, men senere fikk de to sønner (født i 1952 og 1954) og en datter (født i 1957). Familien var involvert i det lokale katolske samfunnet. Seel fant det vanskelig å forholde seg til sine barn og han visste ikke hvordan han skulle vise sin kjærlighet til sine to sønner uten at det ble feiltolket. Seel og hans kone ble separert i 1978, og han slet med alkoholisme. Da en av sønnene truet med å aldri se ham igjen hvis han ikke sluttet å drikke, ble han en med i en rådgivningsgruppe.
Keepcase
Keepcase (også omtalt som DVD-futural) har vært den mest vanlige typen omslag for DVD. Den består av et brettbart plastomslag med feste for DVD-platen og holder for tekstheftet. Standardfargene er sort og hvitt, men både gjennomsiktig, grått og alle andre farger blir anvendt, og foran er en gjennomsiktig, tynn plastfolie hvor det kan legges et ark med bilder, tittel og informasjon om filmen. I blant er det også med et ekstra pappomslag rundt. Plastboksen for vanlig enkelt DVD måler 135×190×14 mm, og plasten er gjerne en tanke mykere enn den som brukes ved jewelcase for CD.
Også til videospill er det gjerne brukt denne typen omslag, side om side med jewelcase. Imidlertid gir keepcase den fordel at instruksjonsheftene som gjerne følger med kan få et mer hendig og dermed lesbart format. Et noe mindre format er blitt brukt som keepcase for BD, og gjerne med mørk, gjennomskinnelig blå plast. På samme vis er omslagene til Xbox-spillene gitt en limegrønn farge for å skille den ut fra de øvrige.
Lysekammen
Lysekammen er et fjell nordøst for Lysebotn i Sandnes kommune i Rogaland. Toppen på 1,304 moh er den høyeste toppen i området og i Sandnes kommune.
Pessac
Pessac er en by og en kommune i departementet Gironde i regionen Nouvelle-Aquitaine i Frankrike. Pessac er den nest største forstaden til Bordeaux, og ligger sørvest for byen.
Befolkningsutvikling
Antall innbyggere i kommunen Pessac
Annabelle Butterfly Dance
Annabelle Butterfly Dance er en amerikansk stumfilm fra 1894 regissert av William Kennedy Dickson og William Heise.
Krusty the Clown
Herschel Pinkus Yerucham Krustofski (hebraisk: הרשל שמויקל פינקוס ירוחם קרסטופסקי, født ca. 1935), bedre kjent som Krusty The Clown, er en fiktiv figur i The Simpsons. Navnet hans var opprinnelig Herschel Schmoikel Krustofski, men har hatt sitt nåværende navn siden episoden Today I Am a Clown. Han blir stemmegitt av Dan Castellaneta. Krusty er programlederen for Bart og Lisas favoritt TV-show. TV-showet består av humorinnslag og tegneserier deriblant Tom og Jerry parodien, Itchy and Scratchy. En av Krustys kjennemerker er å endre stavelsen av mange ord som starter med C til K, noe som han også gjenspeiler i sitt eget navn. Dette fører noen ganger til misforståelser, blant annet ved arrangementer som Krusty's Komedy Klassics (KKK).
Inspirasjoner
Matt Groening sa at Krusty var basert på Rusty Nails, en klovn som skaper Matt Groening så på TV som ung. Dan Castellaneta har uttalt at Krustys stemme var inspirert av Bob Bell, en kjent skuespiller som spilte Bozo The Clown fra 1960–1984. Den fiktive hurtigmatkjeden i serien Krusty Burger er en parodi av McDonald's og klovnen Ronald McDonald. Krustys personlighet utenfor kamera er basert på David Lettermans reaksjoner til manusforfatterne på showet han ledet. Noen av manusforfatterne begynte i Simpsons og tok inspirasjon derfra. Hans figur er delvis basert på Homer Simpson, og som en av forfatterne sa under et kommentarspor; «Krusty is pretty much Homer in clown make-up» («Krusty er stort sett Homer i klovneutstyr»). Denne teorien ble senere bevist i episoden Homie The Clown hvor Homer flere ganger blir tatt for å være Krusty.
Biografi
Et gjennomgangstema er Krustys alder. Det er blitt antydet mange forskjellige tall, men i episoden "Day of the Jackanapes" annonserer Krusty sin slutt i underholdningsbransjen som han sier har vart i 61 år. Dette har fått mange til å tro at han er i slutten av 70 årene.
Det har blitt avslørt av Krusty aldri hadde bar mitzvah på grunn av farens strenge krav. Krusty har senere hatt to bar mitzvah seremonier som voksen. En på en Hollywood-galla, og en for å bli gjenforent med faren.
Etter å ha flyttet fra «Lower East Side» i Springfield (en referanse til New Yorks Lower East Side, et kjent jødisk nabolag på starten av 1900-tallet), startet Krusty sin karriere som en gateunderholder i Tupelo, Mississippi. Han opptrådte senere på en rekke komedieprogram, men i 50-årene ble Krusty bannlyst fra amerikansk TV etter å ha sagt «pants» (sleng for «bukser») på lufta, noe som var forbudt på den tiden. På 60-tallet fikk han sitt eget TV-show, The Krusty the Klown Show som inneholdt seriøse intervjuer med aktuelle gjester. Dette formatet ble snart utdatert, og Krustys bruk av narkotiske stoffer begynte å skade ryktet hans. På 80-tallet begynte Krusty med underholdning for barn.
Senere historie
Det ble avslørt at Krusty er en analfabet i episoden «Krusty Gets Busted». Han har senere blitt sett med varierende leseferdigheter. I «Like Father, Like Clown» sliter han med å lese et brev fra Bart. Krusty var imidlertid svært dyktig på skolen, så at han skal ha hatt manglende leselæring virker usannsynlig. Den mest sannsynlige grunnen til analfabetismen stammer fra en hjerneskade.
Figuren aus Die Simpsons
Quest
Quest kan referere til:
Fugleleiken (Råde)
Fugleleiken er med sine 84 meter det høyeste punktet på halvøya Henestangen i Råde kommune i Østfold. I 2012 ble det bygd et 12 meter høyt utsiktstårn nord på toppen. Tårnet ble offisielt åpnet 1. september 2012.
Fra tårnet kan man bl.a. se Oslofjorden, Vestfold, Skrimfjella, Nystulnuten og Gråfjell på Blefjell, Vansjø, Hurumlandet, Gyrihaugen, Tryvannstårnet og Danserfjella.
Tongxiang
Befolkningen var på 653,294 innbyggere i 1999.
Administrative enheter
Tongxiang består av tre subdistrikter, ni storkommuner og en kommune:
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Slemmestad naturminne
Slemmestad naturminne er en veiskjæring langs østre siden av nyveien, som går fra Slemmestad sentrum i retning Sundbyveien. Området er en del av to eiendommer, området nærmest Nyveien tilhører Slemmestad fabrikker som har gårdsnummer 38 og bruksnummer 162, mens området lengst bort fra veien tilhører eiendommen med gårdsnummer 38 og bruksnummer 521. Området ble vernet 15. januar 1988, men vernet er ikke matrikkelført på eiendommene.
Verneformål
Naturminnet viser kontaktflaten mellom det prekambriske grunnfjellet og de mellomkambriske sedimentære berartene. Naturminnet i Slemmestad viser lagdelingen bestående av grunnfjellet i bunnen, deretter et dårlig utviklet konglomerat samt kalkstein og alunskifer fra kambrisk tid. Over dette ligger et horisontalt vulkansk lag fra permtiden..
Wallenbergbreen
Wallenbergbreen er en 5 km lang og 7 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper øst for Wallenbergfjellet og vest for Lumpen – og ned i retning av nedre Fulmardalen, hvor den danner litt morene- og løsmateriale i dalen høyt over Fulmarelva.
Wallenbergbreen har sitt navn etter «den svenske finansmannen Knut Agathon Wallenberg som bidro til å finansiere Spitsbergen-ekspedisjoner.
Julie Jensen
Julie Brendengen Jensen (født 15. mars 1990) er en norsk freestyleutøver, som representerer Ready.
Hun vant gull i NM i skicross i 2008, både i junior- og seniorklassen.
Pedro Inguanzo Rivero
Pedro Inguanzo Rivero  (født 22. desember 1764 i slottet de la Herrería ved Llanes nær Oviedo i Spania, død 30. januar 1836 i Toledo) var en av den katolske kirkes kardinaler. Han var erkebiskop av Toledo 1824–1836.
Han ble kreert til kardinal i desember 1824 av pave Leo XII.
Han deltok ikke ved konklavet 1829 som valgte pave Pius VIII, derimot ved konklavet 1830–1831 som valgte pave Gregor XVI.
Šiauliai fylke
Šiauliai fylke (uttales: «sjæolæi», betyr «Skytternes by») er ett av ti fylker i Litauen. Det ligger nord i landet, og grenser til Latvia i nord, Panevezys fylke i øst, Kaunas fylke i sør, Taurage fylke i sørvest, og mot Telsiai fylke i vest. Fylket har 285,870 innbyggere (2014).
Historie
Det var under Storhertugdømmet Litauen på 1700-tallet at man innførte de første administrative regioner i landet.
Den russiske keiserinnen Katarina II gav Siauliai rettigheter som distriktssenter. De administrative inndelingene i det russiske keiserriket forble uforandret helt til slutten av Første verdenskrig, og da krigen gikk mot slutten, erklærte Litauen seg selvstendig i 1918.
Den 17. desember 1918 gikk det ut et sirkulære nr. 1 «Om kommuner i Litauen» som fastslo at hele Litauen ville bli inndelt i fylker (noen ganger oversatt til norsk som «distrikt» eller «regioner»). Det ble da opprettet 20 fylker i landet.
I 1937 var Siauliai fylke totalt 6042 km² stort, og hadde 210 000 innbyggere. Det var landets største fylke.
Datooga
Navnet på språket kan også staves datog, tatoga og tatog. Språkets navn på sukuma er taturu, og brukes av og til også på engelsk. Språkets navn på swahili, Mang'ati, kommer fra masai, og betyr opprinnelig «fiende». Det anses imidlertid ikke som støtende av datoogaene, fordi det er en viss stolthet i å ha vært de historiske fiendene til masaiene.
Skrottbreen
Skrottbreen er en 4 km lang og 3 km² stor isbre, og en vestlig utløper av den langt større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper øst for Wallenbergfjellet og vest for Skrottnuten, nord for Lumpen – og ned i retning av Rabotbreen i øvre Sassendalen, hvor den danner litt morene- og løsmateriale i dalen høyt over den isdekte dalbotnen.
Šiauliai fylke
Historie
I 1940 da Sovjetunionen okkuperte Litauen og innførte det sovjetiske administrasjonssystemet, men det gamle (med fylker) var fremdeles i bruk en tid.
Men i 1950 ble fylkene avskaffet og hele området ble inndelt i mindre, kommunale enheter.
Først i 1994, fire år etter gjeninnføringen av litauisk selvstyre i 1990, ble fylkene gjeninnført.
Litt om Siauliai fylke
Den største severdigheten i fylke er uten tvil Korshøgda ved Siauliai, to små kuller med flere hundretusener av store og mindre kors. Da pave Johannes Paul II besøkte Siaulai i 1998 satte han opp et lite kapell ved Korshøgda.
Byen Siauliai er kjent for møbel-, sykkel- og skinnproduksjon. I byen ligger i tillegg til det sentrale Ausra-museet, et par gods og flere gallerier, også en rekke mindre museer, f.eks. katteskulpturmuseum, radio- og fjernsynsmuseum, jernbanemuseum, ur- og klokkemuseum, fotomuseum, sykkelmuseum og et brannmuseum.
Den militære Zokniai-flyplassen ved Siaulai er landets største, og huser Natos baltiske jagerflybase. Siauliai fylke lider i 2004 av mangel på arbeidsplasser og fraflytting.
Synestesi
Synestesi stammer fra det greske ordet syn- («union» eller «sammen») og aesthesis («sensasjon»). Synestesi er et fenomen der sansene er mikset, karakterisert som en sammenblanding av ulike sansemodaliteter (Gazzaniga, Ivry & Mangun, 2009). Eksempler er individer som kan smake ord, opplever at ulike lyder eller bokstaver har egne farger, eller som ser ukedager eller måneder med spesifikke tredimensjonale plasseringer. Dette kan oppleves innad, eller projiseres i rommet rundt individet. Personer som har synestetiske opplevelser har gjerne hatt disse så lenge de kan huske, og opplevelsene er forbausende konsistente over tid.
Synestesi er ikke definert som en nevrologisk lidelse, da det ikke anses å danne en betraktelig forverring av daglig fungering, og kan i tilfeller oppleves som positiv (Savig & Robertson, 2005). Tilstanden er derfor ikke inkludert i diagnosemanualene ICD-10 og DSM-IV.
Innen legevitenskapen har tilstanden vært kjent i ca. 300 år, men har gått «glemt» og uforklart frem til moderne tider (Cytowic, 2002). Hyppigheten av synestesi er ukjent, men anslag viser tyder på at den er mellom 1 av 2000 og 1 av 200. Julia Simner og kollegaer (2005) viste til en hyppighet på 1 av 23, og 1 av 90 for grapheme-color synestesi, noe som antyder til at fenomenet er mer vanlig enn tidligere antatt (Cytowic & Eagleman, 2009). En årsak til dette grunner i at mange individer ikke vet at de har synestesi og de ikke anser deres multisensoriske opplevelser for å være uvanlige. Ratio mellom jenter og gutter er minimum 3:1 (Cytowic & Eagleman, 2009). Dersom en person innehar én form for synestesi, er det 50 % sjanse for at de også har en annen eller tredje form.
Mennesker opplever synestesi i ulik grad. Autister kan ha velutviklet synestesi, og det er velkjent at mange kunstnere kan ha det i sterk grad. Det er dokumentert at visse hallusinogener som LSD og meskalin framkaller synestesier.
Typer synestesi
Colored-grapheme synestesi
Her oppleves svarte eller hvite bokstaver/tall som å ha spesifikke farger (Gazzaniga, Ivry & Mangun, 2009). Dette er den mest studerte formen for synestesi. Her kan eksempelvis en svart «A» rapporteres som rød, og en svart «B» som gul. Fargene kan variere mellom individ, men er konstante over tid hos en gitt synestetiker.
Spatial form synestesi
I denne formen for synestesi opplever individer numre eller andre konsepter systematisert i en viss sekvens eller organisering som bøyes i forskjellige former (Cytowic & Eagleman, 2009). Individer med denne formen for synestesi ser automatisk et «kart» foran seg som systematiserer konseptene. Ofte går numrene rundt i sirkler og går utover igjen i ulike kurver eller kanter. Disse mønstrene varierer mellom personer. Kalendere kan også sees i romlig sekvens. Her oppleves ukedager og måneder som slike to- eller tredimensjonale mønstre, der en dag eller måned har en spesifikk plassering (og størrelse) i organiseringen som blir projisert i rommet foran individet, eller sees innad i sinnet.
Farget hørsel synestesi
Denne formen for synestesi er assosiert med en opplevelse av spesifikke farger for tale eller musikktoner. En pasient, MLL, beskriver «Når jeg lytter til musikk ser jeg fargede former. Hvis jeg er sliten mot slutten av dagen er formene veldig nærme. De er alltid i farger. Skinnende hvite trekanter, som lange skarpe glassbiter. Blå har skarpere farge og har linjer og kanter, grønn har kurver, myke kuler og plater. Det er ubehagelig å sitte stille. Jeg føler at rommet over øynene mine er en stor skjerm der en scene i et skuespill finner sted.» (Cytowic & Eagleman, 2009, norsk oversettelse).
Tickertape synestesi
En form for synestesi der individet ser ord og tall som individet uttaler selv, hører, eller tenker på, bevege seg bortover som en rulletekst på en skjerm (Cytowic, 2002). Dette sees ofte innad sinnet. Denne formen for synestesi er ikke like godt studert som andre former, og antas å være sjelden. Bokstavene individet ser har ofte farger, men ikke alltid.
Annet
Synestesi i musikken
I Prometevs bruker Aleksandr Skrjabin et clavier à lumières (fargeorgel), som spilles som et piano, men som gir farget lys i stedet for toner. Nikolaj Rimskij-Korsakov var kjent for å ha velutviklet synestesi, og Olivier Messiaen har skrevet detaljert om hvordan de ulike akkordene framtrer som farger for ham. Ludwig van Beethoven beskrev h-moll som «den svarte tonearten», og Franz Schubert så på e-moll som «en pike i hvit kjole med en rosengren på brystet». Maria Mena (sanger) har i et intervju på NRK forklart at hun ser musikk i farger.
Det nevrologiske grunnlaget
Synestesi er et fenomen som har vært kjent i lang tid. Tobias Sachs kom med den første medisinske beskrivelse som man kjenner til i 1812 (Jewanski, Day, & Ward, 2009) Fenomenet har vært mye studert de siste 10 årene, men man har fortsatt begrenset med kunnskap om de nevrale og genetiske korrelatene bak synestesi. Det er ikke før ganske nylig at man har begynt å måle hjerneaktivitet i forbindelse med synestesi, med teknologiske hjelpemidler som fMRI. Det finnes ulike modeller for det nevrologiske grunnlaget bak synestesi. Den best etablerte og mest evidensbaserte er kryssaktiveringsmodellen.
Kryssaktiveringsmodellen
Ramarchandran og Hubbard lanserte i 2001 kryssaktiveringsmodellen for grafem-farge synestesi for første gang (Hubbard, Brang & Ramachandran, 2011). Hjerneområdet som prosesserer informasjon om bokstaver og tall (bl.a. grafemer), det visuelle ord-form-området, ligger nært V4 som prosesserer visuell informasjon om farge. Ifølge kryssaktiveringsmodellen vil aktivering av det visuelle ord-form-området hos synestetikere også aktivere forbindelser som går til V4. Kryssaktiveringsmodellen kom med de første testbare hypotesene for den anatomiske oppbygningen ved grafem-farge synestesi. Den predikerer at:
1.	De nevrale representasjonene til induceren (den stimulusen som utløser synestesiopplevelsen, f.eks. grafemer) og concurrenten (opplevelsen av farge) ligger i områder med mange synaptiske forbindelser. Disse områdene ligger ofte nært hverandre. 2.	Genetiske faktorer fører til minskning i “pruning” (fjerning av unødvendige synapser), noe som forårsaker de anatomiske forskjellene mellom synestetikere og ikke-synestetikere: flere synapser fører til økt hvit substans.
Kryssaktiveringsmodellen beskriver altså de anatomiske forskjellene i hjernene til synestetikere og ikke-synestetikere. Andre modeller som også beskriver de nevrologiske strukturene ved grafem-farge synestesi er blant annet disinhibited feedback model og the re-entrant processing model. Det er imidlertid mindre evidens for disse teoriene, og de forsøker heller ikke å forklare hele synestesiforløpet.
Genetikk
De fleste synestetikere har minst én nær slektning som også har synestesi, og man har derfor ønsket å se på det genetiske grunnlaget for fenomenet. Hittil har det blitt utført to genomstudier på synestetikere, Asher et al. (2009) utførte en studie av 43 familier med musikk-farge-synestesi, og fant fire forskjellige loci (posisjoner på kromosomer) som kan være grunnlaget for den synestetiske opplevelsen; 2q24, 5q33, 6p12 og 12p12. Alle disse er involvert i hjerneutviklingen, blant annet migrasjon av nevroner og synaptisk “pruning” (fjerning av unødvendige synapser). I en undersøkelse av fem synestesifamilier med forskjellige varianter av farge-sekvens-synestesi (farger assosiert med tall, bokstaver og andre sekvenser), identifiserte Tomson et al. (2011) en 23 Mb region på kromosom 16 (16q12.2-23.1) hos to av familiene. Funnene fra disse to studiene tyder på at synestesi kan oppstå gjennom flere forskjellige genetiske mekanismer.
Ifølge kryssaktiveringsteorien vil genene for synestesi (f.eks. endret kromosom 2q24) kunne komme til uttrykk i forskjellige hjerneområder (f.eks. grafem-farge og (musikk)intervall-smak). Dette kan forklare hvorfor synestetikere ofte har flere typer synestesi og hvorfor forskjellige typer oppstår i samme familie. Så langt har studier av synestesi-familier støttet dette synet. Tidligere var det langt flere kvinner enn menn som rapporterte synestesi, og man trodde derfor at det hovedsakelig forekom hos kvinner. Nyere studier har nå vist at kvinne:mann-ratioen er bare litt over 1:1 (Ward & Simner, 2005 Simner et al., 2006 ). Man mente også at genet for synestesi kunne ligge på X-kromosomet (kjønnsbundet nedarving), men det har nå blitt rapportert tilfeller av far-til-sønn-nedarving (Asher et al., 2009), noe som avkrefter hypotesen om at nedarvingen skjer på X-kromosomet.
Arv og miljø - Neonatal synestesiteori
Selv om det er en sterk genetisk komponent involvert i utviklingen av synestesi, er det allikevel sterke indikasjoner på at miljøet også spiller en stor rolle. En teori som beskriver dette samspillet er den neonatale synestesiteorien, som går ut på at alle mennesker er født med synestetiske evner. Disse forsvinner imidlerid hos ikke-synestetikere gjennom pruning (Rouw, Scholte & Colizoli, 2011). Miljø synes å være avgjørende for om denne pruningen finner sted og i hvilken grad; for eksempel er barn fødte med en disposisjon for å lære språk, men miljøet bestemmer hvilket språk de lærer (Halliday, 1975).
Utviklingen av synestetiske opplevelser (f.eks. hvilken farge en bestemt bokstav får hos grafem/farge-synesetikere) er også miljøbestemt. Witthoft og Wainawer fant i 2006 at kilden til de spesifikke fargeassosiasjonene hos en synestetiker stammet fra farge-/bokstavkombinasjonene på kjøleskapmagneter - et barn kan altså arve en disposisjon for synestesi, men utvikler sine egne synestetiske «inducers og concurrents».
Strukturelle forskjeller i hjernen
V4 er området for fargeprosessering, men fMRI-studier viser at området også aktiveres ved prosessering av grafemer hos grafem-farge-synestetikere (Hubbard et al., 2005), konsistent med kryssaktiveringsteoriens prediksjoner. I tillegg til at grafemer fører til aktivitet i V4, bør det ifølge kryssaktiveringsteorien være flere synaptiske koblinger (mindre «pruning») i gyrus fusiformis (der kryssaktiveringen finner sted). Følgelig bør man finne anatomiske ulikheter mellom synestetikere og ikke-synestetikere i dette området. Ved å benytte seg av diffusion tensor imaging (DTI), målte Rouw og Scholte (2007) fMRI-respons og fraksjonell anisotropi (FA) hos 18 grafem-farge-synestetikere. Disse hadde økt aktivering i høyre gyrus fusiformis, og aktiviteten korrelerte også med den synestetiske opplevelsens intensitet.
I en annen studie, gjennomført av Weiss og Fink (2009), ble volumet av grå substans i enkelte hjerneområder hos 18 grafem-farge-synestetikere sammenlignet med volumet i tilsvarende hjerneområder hos 18 ikke-synestetikere. Fokus lå hovedsakelig på temporal-occipitale og intraparietale områder, hvor de forventet å finne økte forbindelser og økt hjerneaktivitet hos synestetikere (jf. kryssaktiveringsmodellen). Undersøkelsen viste et signifikant økt volum av den grå substans i gyrus fusiformis og den cortex intraparietalis hos synestetikerne. Dette inkluderer blant annet V4 i høyre hemisfære.
Disse studiene viser at synestetikere både har økt aktivering i, og en annerledes stuktur av, gyrus fusiformis og cortex intraparietalis. Weiss og Fink mener disse funnene støtter Hubbard og Ramarchandrans kryssaktiveringsmodell. I tillegg har det blitt funnet flere strukturelle forbindelser i hvit substans i den kaudale pariatale cortex, noe som støtter teorien om hyperbinding i grafem-farge synestesi.
Referanser
BBC (not listed). Derek Tastes of Earwax. Availible from: http://www.bbc.co.uk/sn/tvradio/programmes/horizon/derek_prog_summary.shtml
Cytowic, R. E. (2002). Synesthesia. A Union of the Senses (2nd ed.). USA: Massachusetts Institute of Technology.
Cytowic, R. E & Eagleman, D. M. (2009). Wednesday is Indigo Blue. Discovering the Brain of Synesthesia. USA: Massachusetts Institute of Technology.
Gazzaniga, M. S., Ivry, R. B., & Mangun, G. R. (2009). Cognitive Neuroscience. The Biology of the Mind (3rd ed.). New York: W. W. Norton & Company.
Sagiv, N, & Robertson, L. C. (2005). Synesthesia: Perspectives From Cognitive Neuroscience. Oxford: Oxford University Press.
Ward, J. (2008). The Frog Who Croaked Blue. Synesthesia and the Mixing of the Senses. East Sussex: Routledge.
Tinnoset stasjon
Tinnoset stasjon er en jernbanestasjon på Tinnosbanen i Notodden i Telemark. Den var terminal for jernbanefergen til Mæl stasjon på Rjukanbanen.
Stasjonsbygningen er tømret i nasjonalromantisk stil, og er tegnet av arkitekten Thorvald Astrup. Stasjonen ble åpnet 9. august 1909 da Tinnosbanen ble offisielt åpnet. Den var betjent til 1988, persontrafikken ble nedlagt 1. januar 1991 og godstrafikken ble nedlagt 5. juli samme år etter at produksjonen på Rjukan hadde blitt nedlagt.
Khrono
Khrono er en norsk nettavis for høyere utdanning og forskning som eies av Oslomet – storbyuniversitetet og som samarbeider med enkelte andre læresteder. Den ble etablert ved den daværende Høgskolen i Oslo og Akershus (HiOA) i 2013 som et «spesialforum for HiOA-relatert stoff og -debatt». Fra 2015 har nettstedet hatt økt fokus på generelle sektornyheter innen forskning og høyere utdanning og stoff om andre institusjoner i tillegg til en fyldig dekning av Oslomet – storbyuniversitetet, og fra 2019 har det profilert seg som en generell nettavis for forskning og utdanning. Ansvarlig redaktør er Tove Lie.
Historie
Khrono ble etablert 22. april 2013 som felles nettavis for den daværende Høgskolen i Oslo og Akershus etter sammenslåingen av Høgskolen i Oslo og Høgskolen i Akershus. Målgruppen var ansatte ved Høgskolen i Oslo og Akershus og formålet var å være et «spesialforum for HiOA-relatert stoff og -debatt». I 2015 vedtok Høgskolen i Oslo og Akershus at Khrono skal ha som formål «å dekke universitets- og høgskolesektorens virksomhet og relaterte temaer lokalt, nasjonalt og internasjonalt» og at avisen skal ha den høyere utdanningssektoren mer generelt som målgruppe. Fra 2015 har Khrono hatt økt dekning av generelle sektornyheter. Khrono er redigert etter Redaktørplakaten og Vær Varsom-plakaten, og er medlem av Fagpressen.
Avisen finansieres av eieren Oslomet – storbyuniversitetet med bidrag fra Universitetet i Bergen, Universitetet i Stavanger, Universitetet i Tromsø – Norges arktiske universitet, Universitetet i Sørøst-Norge, Universitetet i Agder, NTNU og Høgskulen på Vestlandet. Avisen annonserte i 2019 at den ønsket å bli uavhengig av Oslomet – storbyuniversitetet. Styreleder er Tore Tungodden.
Debatt i sektoren
UiO takket i 2018 nei til å bli medeier i Khrono. Ansvarlig redaktør Martin Toft i Uniforum har uttalt at «det er ikkje bra for universitetsdemokratiet om ei universitetsavis prøver å bli den einaste universitetsavisa i Noreg. Det er heller ikkje bra om den same avisa med avleggjarar også prøver å ta over rolla som studentavisa for studentar i heile landet.» I 2019 inngikk rektor Svein Stølen ved UiO en tidsbegrenset samarbeidsavtale med Khrono finansiert av sin egen strategiske pott, men denne var ikke behandlet i de universitetspolitiske organene og UiO er ikke medeier i Khrono. Uniforum skrev i november 2022 at UiO ikke er eier i Khrono, og at universitetet planla å redusere støtten til nettavisen. Universitetsdirektør Arne Benjaminsen uttalte at UiO må ta hensyn til at UiO også har sin egen avis (Uniforum).
Priser og utmerkelser
Avisen fikk Fagpresseprisen i 2014 og har fått priser for god avisdesign fra Society for News Design Scandinavia.
Redaktør Tove Lie fikk i 2018 prisen «årets nyskaper» i Oslo Redaktørforening og «årets fagpresseredaktør» i Fagpressen.
Khrono fikk i 2020 hederlig omtale for gravejournalistikk om faktaundersøkelser. I 2021 nominerte Khrono prosjektet "De falske universitetene" til SKUP-prisen.
Avisen deler ut en årlig pris for årets navn i akademia.
Someday We’re Gonna Love Again
«Someday We're Gonna Love Again» er en amerikansk popsang, skrevet av Sharon McMahan.
Originalversjonen med Barbara Lewis ble utgitt på singlen Atlantic 45-2227 i mai 1964. Arrangør var Riley Hamton. Produsent var Ollie McLaughlin. B-siden var «Spend a Little Time».
Det britiske bandet The Searchers fra Liverpool spilte inn en coverversjon. Den ble utgitt på singlen Pye 6N 15670 i mai 1964. B-siden var «No One Else Could Love Me».
Sangens jeg-person synger at selv om han/hun og kjæresten slo opp, så vil de elske hverandre en dag.
Norsk versjon
Kolbjørn Hagen har skrevet en norsk tekst. Den bærer tittelen «En dag skal vi to ses igjen»-
Listeplassering
Versjonen til The Searchers kom på den britiske singlelisten 18. juli 1964 og lå der i åtte uker med en ellevteplass som høyeste resultat.
Vanilje
Vanilje er en smakstilsetning som fremstilles av vaniljeorkidéer. Vaniljeslekten omfatter rundt 50 arter, men bare Vanilla planifolia produserer «ekte» vanilje. Planten tilhører marihåndfamilien og er en orkide. Den er hjemmehørende i Papantla i Mexico, hvor den ble dyrka av totonakerne, men dyrkes nå over store deler av verdens tropiske strøk. Andre arter som benyttes er for eksempel Vanilla pompona og Vanilla tahitiensis. Madagaskar produserer i dag mesteparten av verdens vanilje.
Annie Oakley (1894)
Annie Oakley er en amerikansk stumfilm fra 1894 regissert av William Kennedy Dickson.
Vanilje
Vanilje brukes ofte i desserter, som crème brûlée, vaniljepudding, panna cotta, eller vaniljeis.
Jelena Vesnina
Jelena Sergejevna Vesnina, russisk Елена Сергеевна Веснина (født 1. august 1986 i Lviv, Ukraina) er en profesjonell russisk tennisspiller.
Hun tok gull under Sommer-OL 2016.
Interaktiv tavle
Interaktiv tavle, også kalt digital tavle, elektronisk tavle, eller interaktiv whiteboard, er en tavle som enten er utstyrt med en prosjektør som kan vise skjermbildet fra en tilkoblet datamaskin eller som er en stor, berøringsfølsom LCD-skjerm med samme funksjon. Med LCD-skjerm kan en velge om en vil skrive og tegne på svart eller hvit bakgrunn tilsvarende krittavle eller whiteboard. Avhengig av hvilken touch teknologi som benyttes er mulig å styre programmene med en plastpinne med samme form som en tusjpenn, mens enkelte teknologier krever spesialpenner fra produsenten. En kan også benytte en finger. En kan da for eksempel markere og tegne oppå eksisternde tegninger/bilder, starte og stoppe videofremvisninger, fryse bilder, markere tall i regneark eller skrive og endre tekst ved hjelp av skjermtastatur som ligger klart i en del operativsystem, eller tekstgjenkjenning som blant annet er tilgjengelig i en del operativsystem for PC, tablet eller notatblokk-PC. LCD-skjermer kan monteres på en vegg eller flyttbare gulvstativ som muliggjør å benytte tavlen (skjermen) i forskjellige klasserom på skoler og forskjellige møterom hos bedrifter med dette utstyret. Projektor løsning er i større grad låst til et konkret rom, men det finnes løsninger der også projektorløsninger kan flyttes.
En interaktiv tavle kan via datamaskinen også kobles til internett, en skriver og annet datautstyr. For øvrig har det siden tidlig på 1980-tallet blitt laget whiteboardtavler som kan lage papirkopier av det som blir skrevet og tegnet på tavla. I dag kan en skrive ut kopier eller sende e-post ved å klikke direkte på skjermen. Dermed kan alle tilstedeværende få samme notater og informasjon.
Interaktive tavler er innført i flere norske skoler som en moderne erstatning for tradisjonelle krittavler og hvite tusjtavler . I pedagogisk bruk kombinerer rimelige interaktive tavler de positive brukeregenskapene ved krittavler og PC med prosjektør. Som krittavler har de lav brukerterskel, slik at det er lett å skrive og tegne på dem – både for lærere og elever. Samtidig kan man for eksempel hente inn læringsressurser og annen informasjon fra internett. Bedrifter synes i større grad å ta i bruk LCD-skjermer basert på lesbarhet og bildekvalitet/fargegjengivelse i rom der det også er kraftig taklys eller sollys fra vinduer. Bildene nederst viser litt av problemene med lys/bildekvalitet ved bruk av projektor.
For bedrifter som skal presentere for eksempel regneark, tegninger fra Autocad/Solid Works eller data fra eget regnskapsprogram, vil en LCD-skjerm med touch-funksjon brukes omtrent som når en sitter på arbeidsplassen og benytter vanlig datamus.